Біртанов пен Әбішев ісі: Тергеу аяқталды...
"Біртанов пен Әбішев ісі: Тергеу аяқталды..." | "https://abai.kz/post/136162"
TITLE: Біртанов пен Әбішев ісі: Тергеу аяқталды...
URL: https://abai.kz/post/136162
META: "Біртанов пен Әбішев ісі: Тергеу аяқталды..." | "https://abai.kz/post/136162"
DATE: 08.07.2021
AUTHOR(s): Abai.kz
TOTAL WORDS: 129
TEXT: Бұрынғы денсаулық сақтау министрі Елжан Біртанов пен вице-министр Олжас Әбішевке қатысты сотқа дейінгі тергеу аяқталды. Бұл туралы ҚР Қаржылық мониторинг агенттігі мәлімдеді. Біртанов пен Әбішев Денсаулық сақтау министрлігінің жарамсыз ақпараттандыру платформасын қабылдау және пайдалануға беру арқылы лауазымдық өкілеттіктерін асыра пайдаланды деп, күдікке ілінген. «Платформа Денсаулық сақтау жүйесіндегі проблемаларды жедел шешу үшін пациенттер, дәрі-дәрмектер және медициналық бұйымдар туралы барлық ақпаратты біріктіруі керек еді. Бүгінгі таңда платформа жұмыс істемейді және оны медициналық мекемелердің пайдаланбайтыны жиналған дәлелдермен расталады. Орындалмаған жұмыстардың құны 4,1 млн долларды немесе 1,5 млрд теңгені құрайды» ,- делінген агенттік мәліметінде. Сондай-ақ, Елжан Біртанов санитариялық авиацияның әуе кемесін 2020 жылғы маусымда жеке мақсаттары үшін пайдалану кезінде өкілеттіктерін асыра пайдаланды деп, айыпталуда. «Ағымдағы жылғы 7 шілдеде сотқа дейінгі тергеп-тексерудің аяқталғаны туралы жарияланып, қылмыстық іс материалдарымен танысу басталды», - дейді агенттік. Abai.kz
